 **REPUBLIKA E SHQIPËRISË**

 **MINISTRIA E EKONOMISË, KULTURËS DHE INOVACIONIT**

**AGJENCIA KOMBËTARE E ARSIMIT, FORMIMIT PROFESIONAL DHE KUALIFIKIMEVE**

**RAPORTI PËRMBLEDHËS I AKREDITIMIT**

**PËR SHKOLLËN E MESME INDUSTRIALE “PETRO SOTA”, FIER**

**DHJETOR 2024**

**I. BAZA LIGJORE**

Procesi i Akreditimit për ofruesit e arsimit dhe formimit profesional, ka filluar për herë të parë në Shqipëri, mbështetur në Ligjin Nr. 15-2017 datë 16.02.2017 “*Për Arsimin dhe Formimin Profesional në Republikën e Shqipërisë”* i ndryshuar në Urdhrin nr. 128, datë 6.7.2021 për miratimin e “*Rregullores për Standardet, kriteret dhe procedurat e akreditimit të ofruesve të arsimit dhe formimit Profesional*” të Ministrisë së Financave dhe Ekonomisë (MFE), në rregulloren e brendshme *për organizimin dhe funksionimin e Agjencisë Kombëtare të Arsimit, Formimit Profesional dhe Kualifikimeve* dhe në urdhrin e brendshëm të AKAFPK-së me nr. 23, datë 12.05.2023 “*Për miratimin e udhëzuesit për procedurat e përzgjedhjes, organizimit dhe etikës profesionale të specialistëve si vlerësues të jashtëm, si dhe procedurat e brendshme në zbatim të procesit të akreditimit në institucionet ofruese të AFP-së”.*

**II. KONTEKSTI I OFRUESIT**

Shkolla e Mesme Industriale “Petro Sota”, Fier u hap për herë të parë në shtator 1970 e aneksuar pranë Shkollës së Mesme Pedagogjike në ish Lagjen “Liri”. Hapja e kësaj shkolle u pa si dosmosdoshmëri për zhvillimin e mëtejshëm dhe masivizimin e arsimit, veçanërisht atij profesional. Në fillimet e saj u çelën tri klasa mësimi nga të cilat 2 klasa mekanike, dhe 1 Elektrike me rreth 120 nxënës. Në vitin 1972, shkëputet nga Shkolla e Mesme Pedagogjike duke u rritur edhe numri i nxnënësve në rreth 263, nga të cilët 80 ishin të ardhur nga qytete të tjera si Kruja, Lezha, Vlora, Mallakastra etj., të cilët jetonin në konvikte. Megjithëse ishte një shkollë e re dhe me kushte jo shumë të përshtatshme, personeli u përpoq që të bëjë një punë të mirë. Shkolla krijoi Ansamblin e saj dhe fitoi Çmimin e Parë “Laureat”, në rreth dhe Çmimin e Tretë në bazë zone. Në vitin e saj të tretë shkollor 1972-1973 shkolla u vendos në godinën e re ku është edhe sot. Numri i nxënësve u rrit ndjeshëm, duke arritur shifrën 363, prej të cilëve 229 kishin ardhur edhe nga qytete si Peshkopia, Korça dhe Tepelena. Ky vit, si rezultat i një pune mjaft të mirë që realizoi personeli i mësimdhënies e çoi shkollën drejt konsolidimit të saj. Detyrat e kohës, për aftësimin e mëtejshëm të programeve mësimore dhe përvetësimin e shëndoshë të njohurive, kërkuan si domosdoshmëri ngritjen e kabineteve. Ky kolektiv mori përsipër ngritjen e këtyre kabineteve duke arritur të ngrihet kabineti i Matematikës, Fizikës, Letërsisë, Vizatimit Teknik, Gjuhës së Huaj dhe Elektroteknikës. Sot në këtë shkollë ofrohen kualifikimet profesionale për të cilat ofruesi ka aplikuar për akreditim.

Shkolla e Mesme Industriale “Petro Sota”, Fier, aplikoi pranë Agjencisë Kombëtare të Arsimit, Formimit Profesional dhe Kualifikimeve, për akreditim për kualifikimet profesionale të reja, sipas niveleve përkatëse në KSHK:

1. “Elektroteknikë” Niveli II i KSHK-së, E-II-21
2. “Instalime elektrike, civile dhe industriale” Niveli III i KSHK-së, E1-III-21
3. “Elektroteknikë” Niveli IV i KSHK-së, E-IV-21
4. “Mekanikë” Niveli II i KSHK-së, F-II-22
5. “Mirëmbajtje dhe riparime mekanike” Niveli III i KSHK-së, F3-III-18
6. “Mekanikë” Niveli IV i KSHK-së, F-IV-19
7. “Shërbime mjetesh transporti” Niveli II i KSHK-së, M-II-21
8. “Shërbime elektro-auto” Niveli III i KSHK-së, M3-III-22
9. “Shërbime mjetesh transporti” Niveli IV i KSHK-së, M-IV-23
10. “Teknologji Informacioni dhe Komunikimi” Niveli II i KSHK-së, T-II-19
11. “Zhvillim *Website*” Niveli IV i KSHK-së, T3-IV-21
12. “Termohidraulikë” Niveli II i KSHK-së, V-II-20

**III. PËRMBLEDHJA E PROCESIT**

Ofruesi Publik i AFP-së, Shkolla e Mesme Industriale “Petro Sota”, Fier, depozitoi kërkesën për akreditim pranë AKAFPK-së me nr. 168 prot. datë 03.04.2024 “Kërkesë për Akreditim, protokolluar pranë institucionit tonë me nr. 155 prot., datë 08.04.2024. Agjencia Kombëtare e Arsimit, Formimit Profesional dhe Kualifikimeve, në zbatim të Urdhrit nr. 128/2021 të MFE nisi procesin e Akreditimit duke ngritur dhe konsoliduar grupin e vlerësuesve të jashtëm (GVJ), përmes një procedure të miratuar më parë.

Vizita e grupit të vlerësuesve të jashtëm, i përbërë prej 3 anëtarësh, zgjati 3 ditë sipas një agjende të përcaktuar prej tyre dhe të dakordësuar me ofruesin.

Procesi i akreditimit ka kaluar në hapat e pasqyruara si më poshtë:

1. Studimi i dosjes së dokumenteve të akreditimit, dosjes së vetëvlerësimit dhe raportit përmbledhës të këtij procesi (*para dhe pas vizitës*)
2. Takime të përbashkëta të GVJ për të sqaruar çështje të cilat kërkonin diskutime/sqarime. Takimet janë zhvilluar “*direkt”* dhe “*online*”;
3. Përcaktimi dhe aplikimi i metodave të mbledhjes së të dhënave te ofruesi
4. Aplikimi i pyetësorëve (*google form ose hard copy*)
5. Shkrimi i raportit, i cili është punuar në “*Drive form*” ka ndihmuar shumë në punën e përbashkët për një raport sa më cilësor.
6. Dorëzimi i raportit paraprak nga GVJ në AKAFPK (*i firmosur*) së bashku me evidencat mbështetëse.
7. Marrja e komenteve nga AKAFPK dhe rishikimi i raportit paraprak nga GVJ.
8. Hartimi dhe dorëzimi i raportit me reflektimet dhe sugjerimet përkatëse.

Kjo metodologji u bazua në këto instrumente vlerësimi:

**Vëzhgimi**

Janë vëzhguar: ambientet e institucionit; dosja e vetëvlerësimit; dosja e akreditimit; rregjistrat, amzat, dhe indeksi i Amzës; libri i veçantë; dokumente shkollore; statistika; data-base; programet e lëndëve dhe moduleve të ndryshme; planet mësimore, planet ditore, dosjet individuale të nxënësve dhe skeletkurrikulat; lista e vlerësimeve të moduleve profesionale, dhe vlerësimeve të biznesit; procesverbale të provimeve të nivelit, rezultatet e Maturës Shtetërore Profesionale, kopje fizike të testeve dhe procesverbale të ndryshëm; pyetësorë; këndet e punimeve të nxënësve; dosjet e mësuesve dhe portofolat e nxënësve; këndet e njoftimeve; regjistri i prokurimeve publike dhe evidencat mujore të shpenzimeve; fletë-hyrje, fletë-dalje, inventarë, projekt buxheti, libri i magazinës etj.

**Intervista dhe pyetësorë**

Mbledhja e të dhënave u realizua jo vetëm nëpërmjet dokumentacionit, por edhe nëpërmjet bisedave, intervistave, pyetësorëve me nxënësit, me mësuesit, prindërit dhe institucionet partnere/bizneset etj. për të mbledhur informacionin e duhur.

**Puna në grup**

Është bërë ndarja e punës mes anëtarëve të grupit për secilin vlerësues, për grumbullimin, përpunimin e dokumentacionit dhe shkrimin e raportit. Grupi ka punuar në harmoni dhe bashkëpunim të plotë. Të gjitha vlerësimet dhe rekomandimet janë diskutuar dhe kanë dalë nga mendimi i përbashkët i GVJ. Kryetari i GVJ ka udhëhequr punën dhe ka komunikuar me AKAFPK-në për çdo problematikë.

Në fund të procesit të akreditimit, Raporti përfundimtar u pranua gjerësisht nga të gjithë aktorët dhe prezantuam përpara Ministrit të Ekonomisë, Kulturës dhe Inovacionit gjetjet kryesore dhe një sërë rekomandimesh që ofruesi publik Shkolla e Mesme Industriale “Petro Sota”, Fier, do të duhet të ndjekë më tej.

**GJETJET PËR 5 FUSHAT E CILËSISË**

**Fusha 1 Menaxhimi**

Organet drejtuese të Ofruesit të AFP-sëbashkëpunojnë me përfaqësues të grupeve të interesit. Veprimtaria dhe kontributi i përfaqësuesve të grupeve të interesit është përgjithësisht i dokumentuar. Ofruesi kangritur të gjitha organizmat përmes vendimeve të duhura dhe secili prej tyre kryen funksionet e veta. Drejtoria e shkollës në bashkëpunim me Njësinë e Zhvillimit ka hartuar Planin Afatmesëm, i cili është i miratuar nga Bordi Drejtues i Ofruesit të AFP-së duke respektuar të gjitha kërkesat ligjore. Njësia e Zhvillimit e Ofruesit të AFP-së ka përgatitur duke respektuar të gjitha kërkesat ligjore planin vjetor dhe e ka miratuar nga Bordi Drejtues. Plani vjetor është bazuar në planin afatmesëm dhe synimet konvertohen në programe dhe procedura. Drejtoria e Ofruesit të AFP-së ka krijuar një Sistem për Menaxhimin e Dokumenteve dhe të të Dhënave.

Njësia e Zhvillimit ka përgatitur Raportin Vjetor të Vetëvlerësimit, sipas strukturës dhe përmbajtjes së përcaktuar nga AKAFPK së bashku me planin e përmirësimit të vazhdueshëm të cilësisë.

**Fusha 2 Marrëdhënia dhe bashkëpunimi**

Komunikimi dhe bashkëpunimii Ofruesit të AFP-së me komunitetin e biznesit evidentohet qartë në Planin Afatmesëm dhe Planin vjetor. Drejtoria dhe personeli përgjegjës i shkollës komunikojnë rregullisht me komunitetin lokal të biznesit, informojnë rregullisht ato mbi veprimtarinë dhe rezultatet e ofruesit të AFP-së, mbledhin informacione dhe ruajnë të dhëna mbi rezultatet e partneritetit. Shkolla vë në dispozicion ambientet e veta të specializuara, për aftësimin praktik të nxënësve për të gjitha kualifikimet sipas standardeve të profesionit dhe standardeve të kualifikimeve profesionale. Bashkëpunimi me komunitetin dhe shoqërinë civile është i identifikuar qartë për komunitetin dhe biznesin, por mungon për shoqërinë civile. Ofruesi i AFP-së informon grupet e interesit, mbi veprimtarinë dhe rezultatet e shkollës si dhe për kualifikimet profesionale, certifikatat profesionale dhe diplomat që ofrohen, për nivelin e regjistrimit dhe të frekuentimit, si dhe për nivelin e mungesave dhe braktisjes. Ofruesi i AFP-së bashkëpunon me ofrues të tjerë kombëtarë dhe ndërkombëtarë të AFP-së, por në shkallë minimale.

**Kriteri 2.3.1.7** “ *Ofruesi i AFP-së bashkëpunon me organizatat e shoqërisë civile të specializuara dhe me organizatat që përfaqësojnë prindërit dhe nxënësit/kursantët për të rritur nivelin e regjistrimit dhe të frekuentimit, si dhe për të ulur nivelin e mungesave dhe braktisjes*”,**rezulton i pa përmbushur**, mbështetur në vlerësimin e bërë nga GVJ në Raportin përfundimtar të akreditimit.

**Kriteri 2.4.1.1.** *“Partnerët, ofruesit kombëtarë dhe ndërkombëtarë të AFP-së, janë të identifikuar qartë në planin afatmesëm dhe planin vjetor”,* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të akreditimit.

**Kriteri 2.4.1.3.** *“Drejtoria e ofruesit të AFP-së krijon partneriteti zyrtare me ofruesit e AFP-së, kombëtarë dhe ndërkombëtarë, për zhvillimin e përbashkët të programeve dhe shfrytëzimin e përbashkët të burimeve (mjediseve mësimore dhe të praktikës profesionale, të materialeve ndihmëse për mësimdhënien dhe materialeve mësimore, të personelit, të programeve për zhvillimin profesional të stafit, etj.) dhe dokumenton rezultatet e bashkëpunimit”,* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të akreditimit.

**Fusha 3 Kurrikula e zbatuar**

Mësuesit dhe instruktorët e shkollës e planifikojnë aftësimin praktik në kohë dhe me burimet e nevojshme për të zhvilluar aftësitë praktike për të gjithë nxënësit e regjistruar në kualifikimin profesional përkatës. Kurrikula bazohet te standardet e profesioneve dhe te standardet e kualifikimeve profesionale në fuqi. Garantohet zhvillimi i kompetencave kyçe dhe kompetencave profesionale. Në shumicën e mjediseve për zhvillimin e lëndëve teorike dhe praktike ka laboratorë të cilat janë të pajisur me paisje të posaçme. Mjediset e shkollës ofrojnë mundësi të mira për zhvillimin e procesit mësimor normal për lëndët teorike dhe praktikat profesionale. Ekipet lëndore janë të organizuara mirë për planifikimin dhe realizimin e mësimit. Drejtoria siguron pajisjen me tekstet shkollore dhe materialet e tjera ndihmëse për mësimdhënien, të cilat nevojiten për të zbatuar mësimet e planifikuara në përputhje me me legjislacionin në fuqi.

**Fusha 4 Mësimdhënia dhe të nxënit**

Mësuesit dhe instruktorët realizojnë planin ditor sipas kritereve dhe udhëzimeve. Për çdo njësi mësimore përcaktohen objektivat dhe rezultatet e të nxënit. Mësimdhënësit rishikojnë dhe përmirësojnë materialet dhe strategjitë mësimore, bazuar në rezultatet e vlerësimit, të aktivitetit të orientimit dhe këshillimit dhe në reagimet nga grupet e interesit.

Shkolla përkujdeset për mirëqenien fizike dhe psikologjike të nxënësve dhe stafit gjatë procesit të mësimdhënies dhe nxënies nëpërmjet sistemeve dhe procedurave të sigurisë, sigurisë në punë, të shëndetit dhe të parandalimit të zjarrit sipas ligjit, të cilat respektohen nga nxënësit dhe stafi. Nxënësit dhe stafi i njohin dhe i respektojnë rregullat e sjelljes në raste emergjencash. Ambientet (*godinat, klasat, laboratorët, mjediset e praktikës profesionale, njësitë e praktikave etj*.) janë të pastruara siç duhet dhe ofrojnë rehati (*ndriçim, ngrohje, etj*.) gjatë aktiviteteve mësimore dhe janë të aksesueshme për të gjithë nxënësit, përfshirë ata me nevoja të veçanta nëse do të ketë në të ardhmen.

**Kriteri 4.3.3.4** “*Biblioteka/qendra e informacionit dhe e dokumenteve përdoret nga mbi 50% e nxënësve dhe e personelit”,* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të akreditimit.

**Fusha 5 Vlerësimi**

Mësuesit përdorin metodologjitë dhe instrumentet e planifikuara për vlerësimin e vazhduar dhe atë përfundimtar. Metodologjitë dhe instrumentat përdoren në procesin mësimor dhe mbulojnë rezultatet e të nxënit dhe kompetencat e përcaktuara nga standartet e profesioneve dhe kualifikimeve profesionale. Të dhënat dhe evidencat mbi rezultatet e vlerësimit të nxënësve, progresin dhe performancën e tyre mblidhen dhe regjistrohen rregullisht, duke pasqyruar kështu interesat dhe talentet e tyre. Planifikimi dhe organizimi i provimeve të niveleve dhe të Maturës Shtetërore Profesionale realizohet sipas legjislacionit në fuqi. Përfaqësuesit e biznesit janë shumë bashkëpunues, përfshihen në organizimin e praktikave profesionale, në hartimin e metodologjive dhe instrumenteve të vlerësimit, kryesisht për vlerësimin e rezultateve të të nxënit me bazë punën. Drejtoria e shkollës merr masa për sigurimin e mjediseve, infrastrukturës, burimeve njerëzore dhe materiale për organizimin e provimeve.

**REKOMANDIMET E RAPORTIT PËRFUNDIMTAR**

**FUSHA 1. MENAXHIMI:**

**Rekomandim Nr. 1 (kriter bazë 1.1.1.1)**

Nga shtatori 2024 e në vijim rekomandohet vendosja e datës dhe numrit të protokollit tek çdo dokument.

**Rekomandim Nr. 2** (kriter plotësues 1.1.1.3)

Plani Vjetor 2023-2024 është i firmosur nga Drejtuesi i Ofruesit të AFP-së dhe kryetari i Bordit. Nuk është protokolluar dhe nuk ka datë. Rekomandohet vendosja e datës dhe numrit të Protokollit për planin vjetor 2024-2025 e në vijim.

**Rekomandim Nr. 3** (kriter plotësues 1.1.1.4)

Nga Shtatori 2024 e në vijim të publikohen rezultatet e konsultimit me grupet e interesit. Brenda muajit Tetor 2024 të hapet faqja zyrtare e internetit të shkollës.

**Rekomandim Nr.4 (kriter bazë 1.1.2.1)**

Plani vjetor i veprimtarive të senatit 2024-2025 e në vijim duhet të ketë datë dhe numër protokolli.

**Rekomandim Nr. 5** (kriter plotësues 1.1.2.2)

Shkolla të marrë masa për të pasqyruar të gjitha rezultatet e funksionimit të organeve zyrtare të krijuara me ligj në planet dhe programet zyrtare. Për sa më sipër rekomandohet që AKAFPK të bëjë sugjerimet përkatëse për qartësimin ose plotësimin e formatit të këtyre planeve. Ky rekomandim duhet të fillojë të zbatohet nga muaji Shtator 2024 e në vijim.

**Rekomandim Nr. 6 (kriter bazë 1.2.2.3)**

Brenda vitit shkollor 2024-2025 e në vazhdim rekomandohet integrimi i objektivave dhe aktiviteteve në planin vjetor sipas parashikimit në planit afatmesëm për vitin përkatës.

**Rekomandim Nr. 7** (kriter plotësues 1.2.2.5)

Brenda vitit shkollor 2024-2025 e në vazhdim rekomandohet që të gjitha objektivat e planit vjetor të jenë SMART. Për çdo objektiv të specifikohen burimet e nevojshme. Për vitin 2025 e në vazhdim të specifikohen qartësisht në buxhet.

**Rekomandim Nr. 8 (kriter bazë 1.4.1.6)**

Raporti i vetëvlerësimit pasardhës dhe në vijim duhet të firmoset nga Drejtori dhe Kryetari i Bordit, por duhet të vuloset vetëm nga Ofruesi i AFP-së. Ky dokument duhet të protokollohet. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 9 (kriter bazë 1.5.1.1)**

Rekomandohet bashkëngjitja e Urdhërit të Ministrit për miratimin e Organikës dhe Strukturës së Shkollës tek dokumenti i Organikës dhe Strukturës nga shtatori 2024 e në vijim.

**Rekomandim Nr. 10 (kriter bazë 1.5.1.3)**

Në rregulloren e brendshme të shkollës brenda tetor 2024 të shtjellohen detyrat për cdo funksion bazuar në udhëzimin përkatës.

**Rekomandim** **Nr. 11** (kriter plotësues 1.5.1.5)

Nga shtatori 2024 e në vijim të publikohet shpallja e vendeve të punës dhe rezultatet e konkurrimit (edhe kur është një kandidat) në rrjetet sociale dhe në faqen e internetit të shkollës (kur të hapet).

**Rekomandim** **Nr. 12** (kriter plotësues 1.5.1.6)

Rekomandohet njohja e stafit paraprakisht me kriteret e vlerësimit dhe firmosja e vlerësimit edhe nga anëtarët e stafit mësimdhënës dhe jomësimdhënës që janë vlerësuar. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 13 (kriter plotësues 1.5.1.7)**

Me qëllim përmirësimin e punës në të ardhmen, GVJ rekomandon që të përditësohen instrumentet e vlerësimit të stafit mësimdhënës dhe jomësimdhënës, me kritere në funksion të arritjeve të objektivave të planit vjetor dhe afatmesëm të ardhshëm.

**Rekomandim Nr. 14 (Kriter bazë 1.5.2.2)**

Rekomandohet pasqyrimi, i veprimtarive të planifikuara për zhvillimin profesional të personelit drejtues, mësimdhënës dhe mbështetës të ofruesit të AFP-së në Planin afatmesëm pasardhës dhe Planin Vjetor 2024-2025 e në vazhdim, në mënyrë të qartë dhe të detajuar.

**Rekomandim** **Nr. 15** (kriteri plotësues 1.5.3.1)

Rekomandohet që Ofruesi i AFP-së të dokumentojë praktikat më të mira, në formën e një dosjeje të veçantë, ose një këndi të veçantë në ambientet e shkollës nga shtatori 2024 e në vijim.

**Rekomandim Nr. 16** (kriteri plotësues 1.6.1.5)

Rekomandohet vendosja e një zëri të veçantë në buxhetin pasardhës e në vijim, dedikuar programeve të zhvillimit profesional të personelit drejtues, mësimdhënës dhe mbështetës. Ky rekomandim duhet të fillojë të zbatohet në buxhetin e vitit 2025 e në vijim.

**FUSHA 2: MARRËDHËNIA DHE BASHKËPUNIMI**

**Rekomandim Nr. 17** (Kriter plotësues 2.2.1.3)

Rekomandohet hartimi i një plani të shpërndarjes së informacionit. Në varësi të periudhave të

hartohet edhe relacioni përkatës ku të përshkruhet shkurtimisht shpërndarja e informacionit tek grupet e interesit. Rekomandohet dokumentimi i bashkëpunimit reciprok si dhe korrespondencës me institucionet vendore. Ky rekomandim duhet të zbatohet në fillim të vitit 2025.

**Rekomandim Nr. 18** (Kriter plotësues 2.1.2.4)

Shkolla të përdorë periodikisht, të paktën çdo gjashtë muaj edhe anketat (si edhe kriteri e cilëson) për të marrë një “feedback” nga organet e qeverisjes vendore në lidhje me veprimtarinë dhe rezultatet e shkollës. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 19 (Kriteret bazë 2.3.1.1. dhe 2.3.1.2 dhe kriteri plotësues 2.3.1.3)**

Rekomandohet evidentimi në planet afatmesëm dhe vjetor dhe dokumentimi i qartë i komunikimit me Shoqërinë Civile. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 20** (Kriter plotësues 2.3.1.4)

Rekomandohet shtimi i publikimit të informacioneve në ambientet e Ofruesit të AFP-së dhe Faqet Sociale, në mënyrë të veçantë për bashkëpunimin me Shoqërinë Civile. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 21 (**Kriteri plotësues 2.3.1.6**)**

Rekomandohet evidentimi dhe dokumentimi i qartë i mbledhjes së Informacionit nga Grupet e Interesit, në mënyrë të veçantë nga Shoqëria Civile. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 22 (Kriteri plotësues 2.3.1.7 i papërmbushur)**

Rekomandohet dokumentimi i çdo lloj bashkëpunimi me organizata të specializuara që përfaqësojnë prindërit dhe nxënësit lidhur me problemet e frekuentimit dhe braktisjes së shkollës. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 23 (Kriter plotësues 2.4.1.1 i papërmbushur)**

Partnerët, ofruesit kombëtarë dhe ndërkombëtarë të AFP-së, të jenë të identifikuar qartë në planin afatmesëm pasardhës dhe planin vjetor 2024-2025 e në vijim. Ky rekomandim duhet të fillojë të zbatohet nga Shtator 2024 e në vijim.

**Rekomandim Nr. 24 (Kriter plotësues 2.4.1.3 i papërmbushur)**

Rekomandohet krijimi i partneriteve zyrtare nëpërmjet firmosjes së marrëveshjeve midis Ofruesit te AFP-së dhe Ofrueseve Kombëtarë dhe Ndërkombëtarë. Ky rekomandim duhet të fillojë të zbatohet nga Janar 2025 e në vijim.

**Rekomandimi Nr**. **25** (kriter plotësues 2.4.2.1)

Rekomandohet pasqyrimi i plotë dhe i detajuar i të gjithë partnerëve, institucioneve kombëtare dhe ndërkombëtare, në Planin Afatmesëm pasardhës dhe Planin Vjetor 2024-2025 e në vazhdim.

**FUSHA 3. KURRIKULA E ZBATUAR**.

**Rekomandim Nr. 26 (kriter bazë 3.1.2.1)**

Brenda vitit shkollor 2024-2025 e në vazhdim procedura e hartimit të kurrikulës në shkollë të jetë e standardizuar dhe planet e Departamenteve të protokollohen.

**FUSHA 4: MËSIMDHËNIA DHE TË NXËNIT**

**Rekomandim Nr. 27** (kriter plotësues 4.2.1.4)

Brenda vitit shkollor 2024-2025 e në vijim rekomandohet që të gjithë mësimdhënësit të integrojnë rezultatet e të nxënit në fushën sociale dhe emocionale në planet vjetore dhe ditore të kulturës së përgjithshme dhe asaj profesionale.

**Rekomandim Nr. 28** **(Kriter plotësues 4.3.3.4** **i papërmbushur**)

Biblioteka aktuale është e vogël. Brenda vitit shkollor 2024-2025 e në vijim rekomandohet marrja e masave për zgjerimin e kapacitetit të Bibliotekës dhe rritja e frekuentimit të saj nga nxënësit dhe stafi në masën mbi 50%.

**Rekomandim Nr. 29** **(Kriter bazë 4.3.4.2)**

Rekomandohet të vendoset ashensori në shkollë brenda vitit 2025.

**Rekomandim Nr. 30** **(Kriter bazë 4.5.1.1)**

Rekomandohet të trajnohen dhe certifikohen për të dhënë ndihmën e parë nga Kryqi i Kuq të paktën 2 mësues brenda dhjetor 2024.

**Rekomandim Nr.31** (Kriter plotësues 4.5.1.6)

Rekomandohet firmosja e një marrëveshje bashkëpunimi midis Ofruesit të AFP-së dhe Qendrës Shëndetësore më të aftërt. Ky rekomandim duhet të fillojë të zbatohet nga Shtatori 2024 e në vijim

1. **VENDIMI PËR AKREDITIM**

Në bazë të raportit të akreditimit dhe propozimit të AKAFPK-së, Ministri i Ekonomisë, Kulturës dhe Inovacionit mori vendimin për **akreditim me kusht** përofruesin publik të AFP-së, Shkolla e Mesme Industriale “Petro Sota”, Fier, me Vendim Nr. 78, datë 13.11.2024.

AKAFPK ka lëshuar certifikatën e akreditimit me kusht, me nr. serie 16, data 11.12.2024, me afat vlefshmërie deri më 12.05.2025.